**SPARC64 VII**, med kodenavnet «Jupiter», er en 64-bit mikroprosessor som ble lansert av det japanske selskapet Fujitsu den 14. juli 2008. Prosessoren er i hovedsak en fire-kjerne versjon av SPARC64 V. Fire modifiserte SPARC64 V-kjerner utfører fire lettvektsprosesser («tråder») hver, og gir en teoretisk ytelse på åtte utførte instruksjoner per klokkepuls.

Mikroprosessoren er en implementasjon av spesifikasjonene SPARC Versjon 9 og *Joint Programming Specification (JSP1)*. Den sistnevnte ble utviklet av Fujitsu i samarbeid med Sun Microsystems.

SPARC64 VII og forgjengeren SPARC64 VI benyttes av Fujitsu og Sun i SPARC Enterprise serien. Datamaskinen M9000 i denne serien kan skaleres opp til 64 stk 2.4 GHz SPARC64 VII prosessorer og 2048 Gb RAM.

Karakteristika
--------------

SPARC64 VII prosessoren produseres i hastigheter på 2.15, 2.28, 2.4 og 2.53 GHz. Den består av 600 millioner transistorer, produsert av Fujitsu i en 65 nanometers, 10-lags kobber CMOS prosess. Størrelsen er 445 mm².

Hver av de fire kjernene har 2 x 128 kb integrert nivå-1 hurtigminne for henholdsvis data og instruksjoner (totalt 512 kb). I tillegg har prosessoren en integrert 5 Mb nivå-2 cache for både data og instruksjoner. 2.53 GHz utgaven har et nivå-2 hurtigminne på 5,5 Mb. Kjernene leser data fra nivå-2 cache via en 256-bit buss, og skriver til nivå-2 cache via en 128-bit buss.

Prosessoren benytter også systembussen *Jupiter Bus*.

SPARC64 VI utfører multitråder enten ved hjelp av *chip multiprocessing* (CMP) eller såkalte «vertikale multitråder». Det siste innebærer at hver prosessor-kjerne svitsjer mellom to tråder, og kjører de to trådene på lignende måte som under *pipelining*:

| 1 | 2 | 3 | 4 |
| --- | --- | --- | --- |
| PROSESS | LES TIL MINNET | PROSESS |  |
|  | PROSESS | LES TIL MINNET | PROSESS |

SPARC64 VII erstattet «vertikale multitråder» i hver kjerne med samtidige multitråder:

| 1 | 2 | 3 |
| --- | --- | --- |
| PROSESS | LES TIL MINNET | PROSESS |
| PROSESS | LES TIL MINNET | PROSESS |

Prosessoren kan derfor utføre 2x4 = 8 tråder samtidig.

Referanser
----------

1. ↑  (en) «SPARC Enterprise With Quad Core Processors». Fujitsu. 14. juli 2008. Besøkt 15. januar 2010.
2. ↑  Fujitsu: *SPARC Enterprise M4000 Specification*, Juli 2008
3. ↑  Fujitsu: *SPARC Enterprise M5000 Specification*, Juli 2008
4. ↑  (en) Timothy Prickett Morgan (13. oktober 2009). «Sun, Fujitsu crank Sparc64-VII clocks». The Register. Besøkt 15. januar 2010.
5. ↑  (en) «Hot Chips: Fujitsu shows off SPARC64 VII». H-online. 27. august 2008. Besøkt 15. januar 2010.

| * v
* d
* r
SPARC mikroprosessorer |
| --- |
| SPARC versjon 732-bit | SPARC |
| SPARC versjon 832-bit | SPARCLite **·** microSPARC **·** microSPARC II **·** SuperSPARC **·** SuperSPARC II **·** hyperSPARC **·** TurboSPARC **·** LEON |
| SPARC versjon 964-bit | UltraSPARC **·** UltraSPARC II **·** UltraSPARC IIe  **·** UltraSPARC IIi  **·** UltraSPARC IIe+ **·** UltraSPARC III **·** UltraSPARC III Cu  **·** UltraSPARC IIIi  **·** UltraSPARC IV **·** UltraSPARC T1 **·** UltraSPARC T2 **·** SPARC T3 **·** SPARC T4 **·** SPARC T5 **·** SPARC T6 **·** SPARC T7 **·** SPARC T8 **·** SPARC M5 **·** SPARC M6 **·** SPARC M7 **·** SPARC M8 **·** SPARC64 **·** SPARC64 II **·** SPARC64 III **·** SPARC64 IV **·** SPARC64 V **·** SPARC64 VI **·** SPARC64 VII **·** SPARC64 VIIIfx **·** SPARC64 IXfx **·** SPARC64 X |
| – |